Ludvigs Jansons
Ludvigs Jansons (dzimis 1909. gada 29. oktobrī, miris 1958. gada 12. maijā) bija latviešu fiziķis. Fizikas un matemātikas zinātņu kandidāts (1947). 1933. gadā absolvējis Latvijas Universitāti. Nākamajā gadā sācis tajā strādāt par docētāju. No 1952. līdz 1954. gadam vadījis Fizikas un matemātikas fakultāti, no 1955. līdz 1958. gadam — Eksperimentālās fizikas katedru. No 1946. līdz 1950. gadam bijis Latvijas Zinātņu akadēmijas Fizikas un matemātikas institūta direktora vietnieks. Vairāk nekā 20 zinātnisku rakstu autors. Kopš 1998. gada jaunajiem zinātniekiem par darbu fizikā tiek pasniegta Ludviga un viņa dēla Māra Jansona vārdā nosaukta balva.